EkBass/fiwiki-20250220-pages-articles huggingface dataset:
Estadio Benito Villamarín

Estadio Benito Villamarín on jalkapallostadion Espanjan Sevillassa. Se on Espanjan pääsarjassa Primera Divisiónissa pelaavan Real Betisin kotikenttä. == Historia == Stadion rakennettiin Sevillassa järjestettyä vuoden 1929 iberoamerikkalaista maailmannäyttelyä varten ja tunnettiin tästä syystä alun perin nimellä Estadio de la Exposición. Kaupungin vuokrattua stadionin Real Betisille vuonna 1936, vain päiviä ennen Espanjan sisällissodan alkua, käyttöön vakiintui nimi Estadio de Heliópolis stadionin sijainnin mukaan. Ensimmäiset viralliset ottelunsa Betis pelasi stadionilla sodan vuoksi vasta vuonna 1939. Sodan aikana stadion toimi muun muassa italialaisjoukkojen tukikohtana. Benito Villamarínin puheenjohtajakaudella 1955–1965 stadion siirtyi Betisin omistukseen ja sai nykyisen nimensä. Stadionkauppojen ohella Villamarín oli nostamassa sodan seurauksena vaikeuksiin ajautunutta Betisiä takaisin korkeimmalle sarjatasolle 15 vuoden tauon jälkeen. Stadionia remontoitiin runsaasti Espanjassa järjestettyjä vuoden 1982 MM-kilpailuita varten ja myöhemmin 1990-luvun lopussa vastaamaan Euroopan jalkapalloliiton vaatimuksia. Jälkimmäisten muutosten myötä stadion nimettiin silloisen puheenjohtajan ja enemmistöosakkaan Manuel Ruiz de Loperan mukaan Estadio Manuel Ruiz de Loperaksi. Lokakuussa 2010 seuran johtokunta päätti vaihtaa nimen jälleen ja jäsenäänestyksessä nimeksi palasi Estadio Benito Villamarín. Vuoden 1982 MM-kilpailuiden otteluiden lisäksi stadionilla pelattiin muun muassa vuoden 1983 kuuluisa EM-karsintaottelu Espanjan ja Maltan välillä. 11 maalin voiton ottelusta tarvinnut Espanja voitti 12–1 ja selvisi vuoden 1984 EM-kilpailuihin, jossa se saavutti hopeaa. Vuoden 2016 remontoinnissa eteläinen katsomo purettiin laajennusta varten. Laajennuksessa 52 000 katsomokapasiteetti nousi 62 720:een. == Vuoden 1982 MM-kilpailuiden ottelut stadionilla == Stadionilla pelattiin vuoden 1982 maailmanmestaruuskilpailuiden alkulohkon 6 otteluita. Päivä Kotijoukkue Tulos Vierasjoukkue 18\. kesäkuuta 1982 4–1 23\. kesäkuuta 1982 4–0 == Lähteet == == Aiheesta muualla == * Stadionin esittely Real Betisin sivustolla * Stadionin esittely The Stadium Guide -sivustolla Luokka:Espanjan jalkapallostadionit Luokka:Sevillan rakennukset ja rakennelmat Luokka:Sevillan urheilu
Hannu Hovi

Hannu Hovi (oik. Hannu Paavali Hovilainen, 4. syyskuuta 1935 Laukaa - 26. huhtikuuta 1982 Laukaa) oli suomalainen iskelmälaulaja. Hovi aloitti Teemu Malisen yhtyeen solistina 18-vuotiaana. Hän lauloi myös jyväskyläläisessä kvintetissä, jossa oli mukana myös ralliautoilija Pauli Toivonen. Hovin levytysura alkoi vuonna 1955 Westerlundin His Master’s Voice -levymerkille. Tunnetuimpia Westerlundin 23 levytetystä kappaleesta olivat ”Sireenien aikaan”, ”Keväinen Venetsia”, ”Lumous” ja ”Mustalaistango”. Vuonna 1958 hän levytti Maynie Sirénin kanssa kolme duettoa: ”Laivani lähdössä on”, ”Syysunelmia” ja ”Villiruusu”. 1960-luvun alussa hän voitti Keski-Suomessa Kivistön työväentalolla Olavi Virran järjestämän tangokilpailun. Samoihin aikoihin hän toimi Pentti Vaittisen yhtyeen laulusolistina ja basistina. 1960-luvun puolivälin jälkeen keikkailu loppui Hovin alkoholiongelmien vuoksi. Hän oli musikaalisesti lahjakas, mutta kuitenkin pohjimmiltaan arka: esiintyminen ja jopa levyttäminen pelottivat häntä. 1960-luvulla Hovi avioitui ja sai viisi lasta. Vuonna 1980 Hovi esiintyi viimeisen kerran julkisuudessa Yleisradiossa Markku Saarisen ohjelmassa Muistatko Hannu Hovin?. Hovi kuoli sairauskohtaukseen kotiseudullaan 46-vuotiaana. ==Diskografia== * Kuolemattomat Levytykset (2007) ==Lähteet== ==Aiheesta muualla== * Luokka:Suomalaiset iskelmälaulajat Luokka:Vuonna 1935 syntyneet Luokka:Vuonna 1982 kuolleet
Jim Bacon

James Alexander "Jim" Bacon (15. toukokuuta 1950 – 20. kesäkuuta 2004) oli australialainen työväenpuolueen poliitikko. Hän syntyi Melbournessa ja opiskeli Monash-yliopistossa. Bacon toimi Tasmanian pääministerinä vuodesta 1998. Hän erosi virasta maaliskuussa 2004 sairastuttuaan keuhkosyöpään, johon hän saman vuoden kesäkuussa kuoli 54-vuotiaana. Tasmanian yliopisto myönsi Baconille postuumin kunniatohtorinarvon, ja vielä kesäkuussa 2005 hänestä tehtiin Australian ritarikunnan companion. Luokka:Australialaiset poliitikot Luokka:Vuonna 1950 syntyneet Luokka:Vuonna 2004 kuolleet
Phillip Bennett

thumb|right|Phillip Bennett Phillip Harvey Bennett (27. joulukuuta 1928 – 1. elokuuta 2023) oli Tasmanian kuvernööri vuosina 1987–1995. Hän loi pitkän sotilasuran ja eteni lopulta Australian puolustusvoimien päälliköksi, jona hän toimi vuosina 1984–1987. Bennett kuului muun muassa Australian ritarikuntaan, Brittiläisen imperiumin ritarikuntaan ja Distinguished Service Orderiin. Hän sai Tasmanian yliopiston kunniatohtorin arvon vuonna 1992 ja Centenary Medalin 2001. == Lähteet == Luokka:Australialaiset poliitikot Luokka:Vuonna 1928 syntyneet Luokka:Vuonna 2023 kuolleet
Borchardt C-93

thumb|Borchardt C/93 varusteineen. Borchardt C-93 on saksalaisen asesuunnittelijan Hugo Borchardtin suunnittelema, vuonna 1893 tuotantoon tullut itselataava pistooli. Sen sulkumekanismi perustuu lyhyeen piippurekyyliin ja lukkomekanismina toimii Maxim-konekivääristä periytyvä polvilukkoSpringfield Armory National Historic Site. Karlsruhelaisen Ludwig Loewe & Companyn ja Deutsche Waffen- und Munitionsfabrikeninhttp://www.horstheld.com/0-Borchardt-80.htm valmistama 7,65 × 25 millimetrin Borchardt-kaliiperinen ase oli yksi ensimmäisistä sarjavalmistukseen päässeistä itselataavista pistooleista ja ensimmäinen, joka oli varustettu kahvan sisään sijoitetulla irtolippaalla. Sitä valmistettiin noin 3 100 kappaletta, näistä Loewe valmisti noin 1 100 kappaletta. Georg Luger suunnitteli sen pohjalta uuden, edeltäjäänsä yksinkertaisemman, pienemmän ja kenttäkelpoisemman Parabellum-pistoolin ja siihen uuden Parabellum-patruunanhttp://www.handgunsmag.com/featured_handguns/po8_luger/ . ==Lähteet== == Aiheesta muualla == *Luger Forum *Land of Borchardt *The Borchardt Automatic Pistol; Mechanism Explained of the Remarkable Product of Gunmaker Loewe. *Springfield Armory National Historic Site *Armas on Line: Pistola Parabellum (Luger) Luokka:Pistoolit Luokka:Ensimmäisen maailmansodan sotilaskalusto
Seychellienparatiisimonarkki

Seychellienparatiisimonarkki (Terpsiphone corvina) on uhanalainen Seychelleillä La Diguen ja Mariannen saarilla elävä varpuslintu. Lisäksi lintuja on raportoitu nähdyn myös Praslinin ja Félicitén saarilta. BirdLife on onnistunut palauttamaan lajin Denissaarelle. Kooltaan seychellienparatiisimonarkki on noin 20 cm. Koiraalla on lisäksi kaksi 16 cm pitkää keskimmäistä pyrstöhöyhentä. Koiras on kokonaan musta. Nuoret linnut ja naaraat ovat väritykseltään ruskeampia. Seychellienparatiisimonarkin laulu on viheltäviä ääniä. Seychellienparatiisimonarkin elinympäristöä ovat erityisesti suoalueiden lähellä sijaitsevat kosteat alueet, joilla on kasvettava öljypallopuita (Calophyllum inophyllum) ja manteliketapaneja (Terminalia catappa). Laji on hyönteissyöjä. Seychellienparatiisimonarkkikannan kooksi arvioidaan 350-500 sukukypsää yksilöä. Suurimmat lajiin kohdistuvat uhkat ovat elinympäristön tuhoutuminen rakennustoiminnan takia sekä turismi. Lisäksi saarelle levinnyt Pistia stratiotes -kasvi on saattanut vähentää lintujen ravintonaan käyttämien hyönteisten määrää. Jotkin saaren alkuperäisistä ja saarelle levinneistä linnuista ja nisäkkäistä ovat pesärosvoja. == Lähteet == Luokka:Monarkit Luokka:Uhanalaiset linnut
Luba Goy

Luba Goy (s. 8. marraskuuta 1945 Haltern, Saksa) on koomikko ja näyttelijä. Hänen vanhempansa olivat ukrainalaissyntyisiä. Perhe muutti vuonna 1951 Kanadaan. Goy on muun muassa yksi television ja radion kautta tunnetuksi tulleen Royal Canadian Air Farce -koomikkoryhmän jäsenistä. Hänellä on ollut myös elokuvarooleja. == Aiheesta muualla == * Luokka:Kanadalaiset televisionäyttelijät Luokka:Kanadalaiset koomikot Luokka:Vuonna 1945 syntyneet Luokka:Elävät henkilöt
Sheila Copps

Sheila Maureen Copps (s. 27. marraskuuta 1952) on kanadalainen poliitikko. Hän edusti liberaalipuoluetta liittovaltion parlamentissa vuosina 1984–2004. Sekä Coppsin isä (Victor) että äiti (Geraldine) ovat vaikuttaneet politiikassa. Copps toimi uransa aikana muun muassa maan varapääministerinä vuosina 1993–1996 ja 1996–1997. Luokka:Kanadan liberaalipuolueen poliitikot Luokka:Kanadan edustajainhuoneen jäsenet Luokka:Vuonna 1952 syntyneet Luokka:Elävät henkilöt
Hondurasintimanttikolibri

Hondurasintimanttikolibri (Amazilia luciae) on kolibreihin kuuluva uhanalainen kiitäjälintu. == Koko ja ulkonäkö == Hondurasintimanttikolibri on 9,5 cm pitkä kolibri, jolla on sinivihreä kurkku ja rinta. Linnun vatsapuoli on harmahtava, selkäpuoli tumma ja kiiltelee pronssin ja vihreän sävyissä. Linnun nokka on musta ja lähes suora, mutta nokan alaosassa on hieman punaista. Birdlife == Levinneisyys == Lajia tavataan ainoastaan Hondurasissa. Lintua on nähty viime aikoina kolmella alueella, lisäksi aiemmin on tavattu yksitoista yksilöä kuudella muulla paikalla. Vuosina 1950-1988 ei nähty yhtään yksilöä, mutta vuonna 1988 löydettiin kaksi esiintymää.Vuonna 1991 löydettiin vielä parikymmentä lintua kolmannelta alueelta. Hondurasintimanttikolibri elää kuivassa piikkipensaikossa tai matalassa metsässä melkokorkealla vuoristossa 1200 metrin korkeudelle asti. Löytöpaikkojen pusikko on 6-10 m korkeaa, ja sitä hallitsevat mimosakasvit, kaktukset ja tyräkkikasvit. Karjan laiduntaminen on hävittänyt aluskasvillisuuden ja vähentänyt kukkivia kasveja. == Lisääntyminen ja ravinto == Hondurasintimanttikolibri käyttää mettä ravinnokseen. Sitä on tavattu ruokailemassa monien eri kasvilajien kukissa. Lisäravinnoksi se sieppaa hyönteisiä. == Lähteet == Luokka:Kolibrit Luokka:Uhanalaiset linnut
Sheila Kelley

Sheila Kelley (s. 9. lokakuuta 1961) on yhdysvaltalainen näyttelijä. Hänellä on ollut rooleja esimerkiksi televisiosarjassa L.A. Law ja elokuvassa Dancing at the Blue Iguana (2000). Kelleyn puoliso on näyttelijä Richard Schiff. == Aiheesta muualla == * Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Richard Schiff

Richard Schiff (s. 27. toukokuuta 1955 Bethesda, Maryland) on yhdysvaltalainen näyttelijä, joka tunnetaan Toby Zieglerin roolista televisiosarjassa West Wing. Hän voitti vuonna 2000 Emmy-palkinnon. Schiffin puoliso on näyttelijä Sheila Kelley. == Valikoitu filmografia == === TV-sarjat === Vuosi Sarja Rooli 1996-1997 Relativity Barry Roth 1999-2006 The West Wing Toby Ziegler 1999 Roswell Agentti Stevens 2007 Burn Notice Phillip Cowan 2011 Criminal Minds: Epäilyksen alla Jack Fickler 2012 Olipa kerran Kuningas Leopold NCIS Rikostutkijat Harper Dearing 2013 Bones Leon Watters 2014 Ensimmäisen asteen murha David Hertzberg 2017-2024 The Good Doctor tri. Aaron Glassman === Elokuvat === Vuosi Elokuva Rooli 1990 Nuoret sankarit 2 Rat Bag 1992 Seis! Tai mamma ampuu Gun Clerk Paljastava silmä Thompson Malcolm X JFK Reporter Bodyguard Skip Thomas Hoffa Government Attorney 1994 Coenin veljesten Valtapeli Mailroom Screamer Speed – Kuoleman kyydissä Train Driver 1995 Seitsemän (elokuva) Mark Swarr 1997 Tulivuori Haskins Kadonnut maailma – Jurassic Park Eddie Carr 1998 Eläintohtori Gene Reiss Deep Impact Don Beiderman 1999 Luonnon lait Joe 2001 Minä olen Sam Turner 2004 Ray Jerry Wexler 2008 Kerran vielä, Harvey Marvin 2009 Imagine That Carl Simons 2011 Johnny English – uudestisyntynyt Titus Fisher 2013 Man of Steel professori Emil Hamilton 2015 Entourage omana itsenään 2022 Black Panther: Wakanda Forever Yhdysvaltain ulkoministeri == Lähteet == == Aiheesta muualla == * Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1955 syntyneet Luokka:Elävät henkilöt
Paul Reiser

Paul Reiser (s. 30. maaliskuuta 1957 New York, New York, Yhdysvallat) on yhdysvaltalainen näyttelijä, käsikirjoittaja ja stand up -koomikko. Hän on syntynyt ja kasvanut New Yorkissa. Reiser opiskeli Binghamtonin yliopistossa pianonsoittoa ja säveltämistä. Hän on ollut neljä kertaa Golden Globe -ehdokkaana ja kuusi kertaa Emmy-ehdokkaana. Parhaiten hänet tunnetaan komediasarjasta Hulluna sinuun, jossa hän näytteli miespääosaa Paul Buchmanina. Hän on esiintynyt myös esimerkiksi elokuvissa Rakas poikani, Blondi joka sanoi tahdon, Aliens – paluu ja Ei omena kauas putoa. == Yksityiselämä == Reiser on naimisissa Paula Ravetsin kanssa, ja heillä on vuosina 1995 ja 2000 syntyneet pojat. Reiser asuu perheineen Los Angelesissa. == Aiheesta muualla == * Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
Itas Diatec Trentino

Diatec Trentino on italialainen huippulentopallojoukkue, joka on hallitseva A1-liigan mestari vuodelta 2008. Italian mestaruus on seuran toistaiseksi historian kovin saatuvus. Trentinon joukkue perustettiin vuonna 2000. Joukkue pelaa ottelunsa viiden tuhannen katsojan Pala Trento hallissa. == Saavutukset == *Italian mestaruus (4): 2007/2008, 2010/2011, 2012/2013, 2014/2015 *Italian Cupin voitto (3): 2009/2010, 2011/2012, 2012/2013 *Italian Supercupin voitto (2): 2011, 2013 *Mestareiden liigan voitto (3): 2008/2009, 2009/2010, 2010/2011 *Seurajoukkueiden maailmanmestaruuskilpailut voitto (4): 2009, 2010, 2011, 2012 ==Aiheesta muualla== * Virallinen sivu Luokka:Italialaiset lentopalloseurat Luokka:Trenton maakunta Luokka:Vuonna 2000 perustetut urheiluseurat
Psyko III

Psyko III on yhdysvaltalainen kauhuelokuva vuodelta 1986. Elokuva on jatkoa kahdelle aikaisemmalle Psyko-elokuvalle. Pääroolissa jatkava Anthony Perkins vastasi myös elokuvan ohjauksesta. == Juoni == Norman Bates (Anthony Perkins) viettää rauhallista ja huomaamatonta elämää; päätyökseen hän ylläpitää motelliaan. Nuori Maureen (Diana Scarwid) karkotetaan nunnaluostarista, ja hän eksyy matkallaan, kunnes löytää tiensä Batesin motelliin. Norman näkee Maureenissa jotain tuttua, ja vanhat muistot alkavat herätä: Maureen muistuttaa hänen ensimmäisessä elokuvassa murhaamaansa Marionia. Normanin käytös alkaa Maureeniin ihastumisen myötä muuttua levottomaksi, ja skitsofrenian oireet alkavat vaivata häntä entistä pahemmin. Normanin toinen persoona eli hänen äitinsä vaatii tappamaan Maureenin, mutta Norman itse käy sisäistä taistelua, jotta ei surmaisi tätä. Normanin skitsofreenisuus pääsee taas valloilleen, ja hän alkaa surmata motellin muita asukkaita. Motelliin työskentelemään tullut muusikonalku Duane (Jeff Fahey) huomaa Normanin teot ja uhkaa paljastaa tämän. Norman ja Duane joutuvat käsirysyyn ja Norman saa Duanen hengiltä, jonka jälkeen hän hävittää ruumiin. Samoihin aikoihin utelias toimittaja Tracy Venable (Roberta Maxwell) saapuu kaupunkiin tutkimaan motellilla aiemmin tapahtuneita katoamisia ja haastattelemaan Normania, koska uskoo tämän olleen katoamisten takana. Tracy kertoo Normanin menneisyydestä Maureenille, josta on tullut läheinen Normanin kanssa. Maureen säikähtää mutta uskoo, että Norman on muuttunut, ja hän palaa myöhemmin Normanin luo. Hänen kävellessään portaita yläkertaan Normanin äiti huutaa pojalleen, jolloin tämä työntää vahingossa Maureenin alas portaita, aiheuttaen tämän kuoleman. Norman suuttuu äidilleen. Myöhemmin Tracy saapuu motellille ja näkee Normanin "äidin" veitsi kädessä. Tracy yrittää puhua Normanille järkeä, mutta äiti käskee Normania surmaamaan Tracyn. Tämä saa kuitenkin Normanin viime hetkellä järkiinsä, jolloin Norman puukottaa palsamoidun äitinsä ruumiin ja surmaa tämän lopullisesti. Seriffi saapuu ja viedessään Normania autoon hän mainitsee, ettei Normania päästetä koskaan vapaaksi. Norman sanoo jo olevansa vapaa, sillä hän pääsi eroon äidistään. Kuitenkin, autossa hän ottaa esille talteen ottamansa äidin käden hivellen sitä. ==Näyttelijät== ==Arvioita== Video-oppaassa vuodelta 1994 Kari Salminen sanoo elokuvaa parodianmakuiseksi lämmittelyksi, jota kuitenkin katsoo sujuvasti. Hän antaa Psyko III:lle kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * Luokka:Psyko-elokuvat Luokka:Slasher-elokuvat Luokka:Yhdysvaltalaiset kauhuelokuvat Luokka:Vuoden 1986 yhdysvaltalaiset elokuvat
Aleš Gorza

Aleš Gorza (s. 20. heinäkuuta 1980 Črna na Koroškem, Jugoslavia) on slovenialainen alppihiihtäjä. Gorza sijoittui St. Moritzin MM-kilpailuissa 2003 neljänneksi suurpujottelussa ja kahdenneksitoista alppiyhdistetyssä. Bormiossa 2005 hän oli suurpujottelussa kahdeksastoista. Torinon olympialaisissa 2006 hän sijoittui alppiyhdistetyssä viidenneksitoista. Vancouverissa 2010 hän oli suurpujottelussa kymmenes ja supersuurpujottelussa yhdestoista. Gorza saavutti ensimmäiset ja toistaiseksi ainoat palkintosijansa maailmancupissa oltuaan kaudella 2007–2008 kolmas sekä Bormion että Whistlerin supersuurpujottelussa. Hän sijoittui supersuurpujottelun kokonaispisteissä kolmanneksitoista. Hän edustaa SK Crna TAB -seuraa. == Lähteet == * Aleš Gorza FIS:n tietokannassa Luokka:Slovenialaiset alppihiihtäjät Luokka:Vuonna 1980 syntyneet Luokka:Elävät henkilöt
Raimo Vartia

Raimo Veikko Vartia (15. tammikuuta 1937 Helsinki – 17. joulukuuta 2018https://www.basket.fi/basket/uutiset/raimo-vartia-on-poissa/ Helsinki) oli suomalainen koripalloilija, pelipaikaltaan pelintekijä. Vartia pelasi Suomen maajoukkueessa Tokion kesäolympialaisissa 1964 ja kolmissa EM-kilpailuissa ja voitti kaksi Pohjoismaiden mestaruutta. Miesten SM-sarjassa hän edusti HKT:ta voittaen 1960-luvulla viisi Suomen mestaruutta ja kolme muuta SM-mitalia. Vartia toimi SM-sarjassa myös päävalmentajana kolmen kauden ajan. == Elämä ja ura == === Helsingin Kisa-Toverit === Pelintekijänä pelannut Vartia edusti kasvattajaseuraansa HKT:ta koko pelaajauransa ajan ja toimi joukkueen kapteenina. Suomen mestaruuden hän voitti viidesti (1961–1965). Kaikkiaan hän pelasi SM-sarjassa 15 kautta, otteluita kertyi 268 ja pisteitä 3723. Hänen yksittäisen ottelun piste-ennätyksensä SM-sarjassa oli 47.Raimo Vartia – Suomen Koripalloliitto Keväällä 1964 HKT ylsi Euroopan cupissa puolivälieriinhttps://www.helsinginkisatoverit.fi/koripallo/. Pelaajauransa lopetettuaan Vartia toimi HKT:n päävalmentajana kausina 1966–1968 voittosuhteella 55,5 % ja kaudella 1970–1971 Kontulan Urheilijoiden päävalmentajanahttps://www.basket.fi/basket/sarjat/joukkue/?team_id=36603&season;_id=12243&league;_id=4. Vartia voitti myös A-poikien Suomen mestaruuden vuonna 1954 ja lukuisia ikämiesmestaruuksia. HKT jäädytti Vartian pelipaidan seuran 75-vuotisjuhlavuonna 2004.https://www.basket.fi/basket/uutiset/hkt-jaadytti- raimo-vartian-paidan/ === Maajoukkue === Vartia oli mukana Suomen menestyksekkäimmässä koripallomaajoukkueessa Tokion kesäolympialaisissa 1964. Yhteensä hän pelasi 85 miesten maaottelua joissa teki 331 pistettä. Hän voitti kaksi Pohjoismaiden mestaruutta (1962 ja 1964) ja oli kolmasti mukana EM- lopputurnauksessa (1959, 1961 ja 1963).Maajoukkuetilastot – Suomen Koripalloliitto == Saavutuksia == * HKT on jäädyttänyt Vartian pelipaidan tämän pelinumerolla 8 * Miesten SM-sarjan koko kauden toiseksi paras pisteidentekijä kaudella 1956 * Suomen mestaruus 1961, 1962, 1963, 1964 ja 1965 ** SM-hopeaa 1966 ja 1968 ** SM-pronssia 1960 == Lähteet == * Raimo Vartia Suomen Koripalloliitto * Maajoukkuetilastot Suomen Koripalloliitto === Viitteet === == Aiheesta muualla == *Raimo Vartian muistokirjoitus Helsingin Sanomissa. Luokka:Suomalaiset koripalloilijat Luokka:Vuonna 1937 syntyneet Luokka:Vuonna 2018 kuolleet
Convair 880

Convair 880 oli Convairin valmistama suihkumoottorimatkustajalentokone. Se suunniteltiin kilpailemaan Boeing 707:n ja Douglas DC-8:n kanssa olemalla näitä pienempi ja nopeampi, mutta tämä kompromissi ei saanut aikaan suosiota; lentoyhtiöt eivät olleet kiinnostuneet koneesta pienemmän matkustajakapasiteetin takia.Donald 1997 s. 274 Ainoastaan 65 kappaletta valmistettiin vuosina 1959–1962, ja General Dynamics vetäytyi lopulta matkustajalentokonemarkkinoilta tultuaan siihen tulokseen, että 880-projekti oli epäonnistunut. 880:n pitempi ja nopeampi versio oli Convair 990. ==Käyttäjät== ===Siviilikäyttö=== * Alaska Airlines * Delta Air Lines * Trans World Airlines * Northeast * VIASA * Swissair * Cathay Pacific * Japan Air Lines * Civil Air Transport * Airtrust Singapore * Air Viking * Four Wings Inc. * Indy Air * Freelandia Travel Club * Central American Airways * Inair Panama * LatinCarga * Groth Air * Monarch (USA) * Profit Express * SECRA ===Sotilaskäyttö=== Yhdysvallat * Yhdysvaltain laivasto (Yksi kappale hävittäjien tankkauslentokoneena) ==Tekniset tiedot== == Lähteet == * === Viitteet === == Aiheesta muualla == Luokka:Yhdysvaltalaiset matkustajalentokoneet 880 Luokka:1950-luvun matkustajalentokoneet
Lee Hoffman

Shirley Bell "Lee" Hoffman (14. elokuuta 1932 – 6. helmikuuta 2007) oli yhdysvaltalainen kirjailija sekä tunnettu science fiction -fani ja -toimittaja. Hän julkaisi itsekin jonkin verran tieteiskirjallisuutta, joskin pääasiallinen painopiste oli lännenkirjallisuudessa. Hän kirjoitti niin ikään kansanmusiikista. Hoffman kuoli 74-vuotiaana sydänkohtaukseen. Luokka:Yhdysvaltalaiset kirjailijat Luokka:Vuonna 1932 syntyneet Luokka:Vuonna 2007 kuolleet
Peter Sarno

Peter Sarno (s. 26. heinäkuuta 1979 Toronto, Ontario, Kanada) on kanadalainen jääkiekkoilija, joka pelaa keskushyökkääjänä Saksan DEL-liigan Frankfurt Lionsissa ja hän oli joukkueen paras pistemies kaudella 2007-08 ja DEL-liigan kolmanneksi paras pistemies. Sarnolla on 7 NHL-ottelua joissa on tehnyt yhden maalin. Sarno on edustanut Euroopassa Frankfurt Lionsin lisäksi sveitsiläistä Fribourg-Gotteronia kaudella 2006-07 ja SM-liigan Espoo Bluesia kaudella 2002-03. Espoossa hän pelasi huippukauden tekemällä 45 ottelussa tehot 17+23=40. Luokka:Kanadalaiset jääkiekkoilijat Luokka:Edmonton Oilersin varaamat pelaajat Luokka:Vuonna 1979 syntyneet Luokka:Elävät henkilöt
Stijn De Smet

Stijn De Smet (s. 27. maaliskuuta 1985 Brugge) on belgialainen jalkapalloilija. Hän on pelannut sekä keskikenttäpelaajana että hyökkääjänä. Maajoukkueissa De Smet on pelannut harvakseltaan. Belgian alle 21-vuotiaiden maajoukkueessa hän ehti pelata kymmenen ottelua, joissa hän teki kolme maalia. De Smet on pelannut yhden ottelun myös aikuisten maajoukkueessa. Hän pelasi debyyttinsä Marokkoa vastaan. == Lähteet == Luokka:Belgialaiset jalkapalloilijat Luokka:Vuonna 1985 syntyneet Luokka:Elävät henkilöt
Lukáš Zíb

Lukáš Zíb (24. helmikuuta 1977 České Budějovice, Tšekkoslovakia) on tšekkiläinen jääkiekkoilija, joka pelaa puolustajana. Zíb pelasi vuosina 1994–2002 kahdeksan kautta Tšekissä edustaen kasvattajaseuraansa HC České Budějovicea ja HC Zlíniä ennen kuin siirtyi kaudella 2001–2002 Espoo Bluesiin. Hän osoittautui Espoossa kuitenkin pettymykseksi ja pelasi vain viisi ottelua. Zíb palasi takaisin Tšekkiin HC Karlovy Varyyn. Vuosina 2002–2006 hän pelasi Saksassa ja Venäjällä. Vuonna 2006 Zíb palasi takaisin Tšekkiin. Vuonna 2007 hänet valittiin Tšekin extraliigan parhaaksi puolustajaksi. ==Lähteet== * Luokka:Tšekkiläiset jääkiekkoilijat Luokka:Edmonton Oilersin varaamat pelaajat Luokka:Vuonna 1977 syntyneet Luokka:Elävät henkilöt
Irina Pulkka

Meri Irina Pulkka (s. 2. elokuuta 1965 Helsinki) on suomalainen näyttelijä. Hän on esiintynyt useissa suomalaisissa elokuvissa, televisiosarjoissa ja radiokuunnelmissa. Pulkka on valmistunut Teatterikorkeakoulusta. Hän on työskennellyt vierailevana teatterinäyttelijänä muun muassa Teatteri Takomossa, Rauman kaupunginteatterissa, Valtimonteatterissa, Espoon kaupunginteatterissa ja Teatteri Jurkassa. Pulkka on tehnyt perinteisen teatterityön lisäksi kiertäviä ravintolateatteriesityksiä, katuteatteria, nukketeatteria ja erilaisia performansseja. Lisäksi hän on ollut perustamassa vapaita teatteriryhmiä ja toiminut kansainvälisen lasten- ja nuortenteatterijärjestö Suomen Assitejn puheenjohtajana. Pulkka sai vuonna 2009 Taiteen keskustoimikunnalta näyttämötaiteen kolmivuotisen taiteilija- apurahan. Hän tehnyt useissa produktioissaan yhteistyötä kirjailija Rosa Liksomin kanssa. Turun kulttuuripääkaupunkivuonna Pulkka esiintyi juhlavuoden kunniaksi esitetyssä Joutomaa-näytelmässä. Pulkan veli on meikkitaiteilija Riku Campo. == Filmografia == Vuosi Televisiosarja Rooli 1997 Ota ja omista Heli Kun taivas repeää Sisko Helgren 1998 Kotikatu naislääkäri 1999 Salatut elämät Sonja Routa 2001 Taivas sinivalkoinen Sisko Helgren 2006 Ilonen talo 2010 Kallio Piitu 2014 Korso Susanna, Markuksen ja Hetan äiti 2014 Onneli ja Anneli Annelin äiti 2015 Onnelin ja Annelin talvi Annelin äiti 2018, 2020 Karppi patologi 2018 Keisari Aarnio Susanna Reinbothin sisko Ex-onnelliset päiväkodintäti 2020 Ei Haukku haavaa tee lääkäri Rautio Pohjolan laki syyttäjä 2021 Paras vuosi ikinä hieroja Roba Saija 2022 Jukka Lindströmin Sivuhistoria Maaret Kettunen Exit terapeutti Kaverikirja Saiman äiti Vuosi Elokuva / TV- elokuva Rooli 2001 Minä ja Morrison matkatoimistovirkailija 2003 Nousukausi Soile 2004 Puutarhurit 2007 Katve 2008 Tyttö ja naakkapuu 2009 Enon opetukset Jussin täti 2012 Tie pohjoiseen Sanni 2017 Rakkaus ja laki: Lähimmäisenrakkaus pankkivirkailija 2018 Varasto 2 kuraattori Hölmö nuori sydän asuntotoimiston virkailija 2020 Eden rippileirin aikuinen == Lähteet == == Aiheesta muualla == * Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Daniel Leonhard

Daniel Leonhard (s. 24. joulukuuta 1972) on saksalainen pistooliampuja. Daniel Leonhard on saavuttanut MM-kilpailuista yhden kutakin mitalia. Stavangerissa 1991 hän oli mukana voittamassa joukkupronssia Saksalle 10 m ilmapistoolilla. Barcelonassa 1998 Leonhard saavutti 25 m olympiapistoolilla joukkuekultaa ja henkilökohtaista hopeaa. ==Lähteet== *Profiili ISSF Newssissä *ISSF:n tietokanta Luokka:Saksalaiset ampujat Luokka:Vuonna 1972 syntyneet Luokka:Elävät henkilöt
The Next Best Thing

The Next Best Thing on John Schlesingerin ohjaama draamakomediaelokuva vuodelta 2000. Pääosia esittävät Rupert Everett, Madonna ja Benjamin Bratt. ==Juoni== Elokuva kertoo kahdesta parhaasta ystävästä, jotka ovat heteronainen Abbie (Madonna) ja homomies, Robert (Everett). He päätyvät humalassa sänkyyn, jolloin Abbie tulee raskaaksi ja he päättävät kasvattaa lapsen yhdessä. Viisi vuotta myöhemmin Abbie rakastuu heteromies Ben Cooperiin (Benjamin Bratt), ja tahtoo muuttaa hänen ja Robertin kanssa saamansa lapsen Samin kanssa muualle. Asiaa selvitetään oikeussalissa. ==Päänäyttelijät== *Rupert Everett - Robert Whittaker *Madonna - Abbie Reynolds *Benjamin Bratt - Ben Cooper *Michael Vartan - Kevin Lasater *Josef Sommer - Richard Whittaker *Lynn Redgrave - Helen Whittaker *Malcolm Stumpf - Sam *Neil Patrick Harris - David *Illeana Douglas - Elizabeth Ryder *Mark Valley - Cardiologist *Suzanne Krull - Annabel *Stacy Edwards - Finn ==Palkinnot== Elokuvan saamat arviot ja julkisuus oli pettymys. Madonna sai roolistaan huonoimman naispääosan Razzie-palkinnon. Elokuva oli ehdolla myös neljään muuhuun Razzieen ja kahteen muuhun palkintoon. ===Voitetut=== * Razzie Award - Huonoin naispääosa/Madonna ===Ehdolla=== * GLAAD Media Award – Erottuvin elokuva (Laaja julkisuus) * Razzie Award – Huonoin elokuva * Razzie Award – Huonoin ohjaaja * Razzie Award – Huonoin pari/Madonna ja Rupert Everett tai Benjamin Bratt * Razzie Award – Huonoin käsikirjoitus/Tom Ropelewski * YoungStar Award – Paras nuori näyttelijä/Aikansaannos komediassa ==Soundtrack== Elokuva sai oman soundtrackinsa nimeltä The Next Best Thing. Se sisältää kaksi laulua elokuvan yhdeltä päänäyttelijä Madonnalta. ("American Pie" ja "Time Stood Still"). Madonnan cover versio "American Pie" oli soundtrackin ainoa julkaistu single. ==Aiheesta muualla== * * Luokka:Vuoden 2000 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:John Schlesingerin ohjaamat elokuvat Luokka:Elokuvat raskaudesta
Hans-Jürgen Bauer-Neumaier

Hans-Jürgen Bauer-Neumaier (s. 23. huhtikuuta 1968 Obertaufkirchen) on saksalainen pistooliampuja. Hans-Jürgen Bauer-Neumaier saavutti MM- kilpailuissa Barcelonassa 1998 50 m pistoolilla hopeaa tuloksella 666,7 (567+99,7). ==Lähteet== *Profiili ISSF Newsissä *ISSF:n tietokanta Luokka:Saksalaiset ampujat Luokka:Vuonna 1968 syntyneet Luokka:Elävät henkilöt
Pontus Farnerud

Hans Pontus Farnerud (s. 4. kesäkuuta 1980 Helsingborg) on ruotsalainen entinen jalkapalloilija, joka oli pelipaikaltaan keskikenttäpelaaja. Nykyään hän toimii IFK Göteborgin urheilutoimenjohtajana.https://www.fotbollskanalen.se/allsvenskan/farnerud-om- sportchefsjobbet-i-blavitt-sjalvklart-tackade-jag-ja/ Farnerud aloitti ammattilaisena Landskrona BoISin joukkueessa, jossa hän sai paljon peliaikaa ja antoi hyviä näyttöjä maalintekotaidoistaan tehtyään neljätoista maalia kahden kauden aikana. Kahden vuoden kuluttua Farnerud liittyi AS Monacon joukkueeseen, jonka riveissä hän voitti Ranskan mestaruuden kaudella 2000. Seuraavaksi kaudeksi Farnerud siirtyi RC Strasbourgin riveihin, josta hän kuitenkin palasi jo seuraavalla kaudella Monacoon ja jälleen vuotta myöhemmin Strasbourgiin. Kaudeksi 2006 hän teki sopimuksen portugalilaisseura Sporting CP:n kanssa ja saavutti seuraavalla kaudella Portugalin cupin ja supercupin voitot. Farnerud lukeutui vuosia Ruotsin A-maajoukkueen vakionimiin. Hän debytoi maajoukkueessa vuonna 2001 ja edusti Ruotsia MM-kisoissa 2002 ja EM- kisoissa 2004. Farnerud pelasi myös Ruotsin alle 21-vuotiaiden joukkueessa 14 ottelua ja teki kuusi maalia. == Saavutukset == * Ligue 1:n mestaruus vuonna 2000 * Portugalin cupin voitto vuonna 2007 * Portugalin supercupin voitto vuonna 2007 == Lähteet == Luokka:Ruotsalaiset jalkapalloilijat Luokka:Vuonna 1980 syntyneet Luokka:Elävät henkilöt
Gary Valentine

Gary Valentine (oik. Gary Joseph Knipfing; s. 22. marraskuuta 1961) on yhdysvaltalainen näyttelijä ja koomikko. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1961 syntyneet Luokka:Elävät henkilöt
Walthari

Walthari tai Waltari oli langobardien kuningas vuosina 532–546 tai 539–546. Hän oli edellisen kuninkaan Wachon poika. Walthari oli alaikäinen noustessaan valtaistuimelle, ja hallinnosta vastasi käytännössä Audoin. Ilmeisesti Audoin surmautti Waltharin ennen kuin tämä tuli täysi-ikäiseksi, jotta voisi itse anastaa kruunun. == Lähteet == Luokka:Langobardien kuninkaat
Alfred Russel Wallace

Alfred Russel Wallace (8. tammikuuta 1823 – 7. marraskuuta 1913) oli brittiläinen luonnontieteilijä, tutkimusmatkailija, humanisti ja yhteiskuntakriitikko. Hänet tunnetaan paitsi ”eliömaantieteen isänä” myös luonnonvalintateorian kehittämisestä itsenäisesti riippumatta saman aiheen kanssa työskennelleestä Charles Darwinista. Hän kehitti runsaasti evoluutioteoriaa, muun muassa Wallacen ilmiö ja eläinten värivaroitus ovat hänen keksimiänsä käsitteitä. Darwin sai tietää Wallacen ajatuksista alkukesällä 1858, kun Wallace lähetti hänelle esseen "Lajien taipumuksesta poiketa loputtomasti alkuperäisestä". Esseen idea oli täysin sama kuin Darwinin teoria. Kunnia ajatuksen keksimisestä sovittiin jaettavaksi molemmille. Niinpä heinäkuussa 1858 kummankin kirjoituksen yhteenveto esiteltiin yhtä aikaa. Jälkeenpäin Darwin työskenteli asian parissa voimallisemmin ja kokosi todisteita teorian tueksi. Wallace uskoi spiritualismiin ja hänen filosofinen käsityksensä maailmasta oli dualistinen. Wallace oli yksi ensimmäisistä tieteilijöistä, joka osoitti huolensa ihmisen toiminnan vaikutuksista luontoon. Wallace nimesi ja kuvaili linnuista muun muassa punaotsalurikin (Charmosyna rubronotata). Hän oli OM, FRS. ==Teokset== * The Malay Archipelago, 1869 == Lähteet == == Aiheesta muualla == Luokka:Brittiläiset biologit Luokka:Brittiläiset ornitologit Luokka:Copley- mitalin saajat Luokka:Vuonna 1823 syntyneet Luokka:Vuonna 1913 kuolleet
Sammy Nestico

Samuel Lewis "Sammy" Nestico (6. helmikuuta 1924 – 17. tammikuuta 2021Fallece el arreglista Sammy Nestico ) oli yhdysvaltalainen big band -säveltäjä. Hän on tehnyt sovituksia useille maailmankuuluille esiintyjille, kuten Count Basien orkesterille. Nestico syntyi Pittsburghissa Pennsylvaniassa ja valmistui Duquesnen yliopistosta, josta hän sai sittemmin kunniatohtorinarvon. Hän on opettanut myös Georgian yliopistossa. == Lähteet == Luokka:Yhdysvaltalaiset säveltäjät Luokka:Vuonna 1924 syntyneet Luokka:Vuonna 2021 kuolleet
Pelon hetket

Pelon hetket (The Vanishing) on George Sluizerin ohjaama yhdysvaltalainen jännityselokuva vuodelta 1993. Se on uudelleenfilmatisointi vuoden 1988 alankomaalaisesta elokuvasta Kadonnut. Elokuvan pääosissa näyttelevät Kiefer Sutherland, Jeff Bridges, Sandra Bullock ja Nancy Travis. Elokuva kertoo perheenisästä Barneystä (Jeff Bridges), joka on hellä ja huolehtivainen aviomies, mutta samaan aikaan suunnittelee kauheaa tekoa. Kiefer Sutherland näyttelee Jeff Harrimania, joka on kuumeisesti yrittänyt etsiä kadonnutta naisystäväänsä viimeiset kolme vuotta. == Juoni == Jeff Harriman on naisystävänsä Dianen kanssa automatkalla. He pysähtyvät tankkaamaan huoltoasemalle, jossa Diane yllättäen katoaa. Kolmen vuoden ajan Jeff yrittää epätoivoisesti etsiä äkillisesti kadonnutta naisystäväänsä, eikä hän tunnu saavan mielenrauhaa. Jeff tapaa uuden tuttavan, Ritan, ja yrittää tämän avulla unohtaa Dianen ja aloittaa puhtaalta pöydältä. Pian Barney kuitenkin astelee Jeffin kotiovesta sisään ja tunnustautuu olevansa Dianen sieppaaja. Hän kehottaa Jeffiä tulemaan mukaansa, mikäli tämä haluaa tietää, mitä Dianelle tapahtui. Barney tarjoaa Jeffille huumattua kahvia, jonka juodessaan tämä saisi tietää, mitä Dianelle tapahtui. Jeff suostuu juomaan, ja myöhemmin hän herää haudattuna maan alta ja joutuu paniikkiin. Rita on kuitenkin päässyt Barneyn jäljille ja löytää tiensä mökille. Rita on joutumassa Barneyn surmaamaksi, mutta pelastautuu uskottelemalla kaapanneensa Barneyn tyttären. Rita pelastaa Jeffin, joka tajuihinsa palatessaan tappaa Barneyn lapiolla. == Rooleissa == ==Arvioita== Video-oppaassa vuodelta 1994 Bello Romano sanoo, ettei hyvin näytelty mutta ”etäännyttävän oloinen” uudelleenfilmatisointi vedä vertoja alkuperäiselle alankomaalaiselle elokuvalle. Hän antaa elokuvalle kolme tähteä viidestä, mikä vastaa sanallista arviota ”hyvä”. Roger Ebertin mukaan alkuperäinen Kadonnut oli yksi älykkäimmistä jännäreistä, jotka hän oli ikinä nähnyt, mutta Pelon hetket kirjoittaa uudelleen kaiken sen, mikä alkuperäisessä oli hyvää, ja muuttaa alkuteoksen armottoman eksistentialismin pelkäksi slasher-elokuvaksi. Ebertin mukaan "George Sluizer on ohjannut kaksi elokuvaa nimeltä The Vanishing, joista toinen on mestariteos ja toinen naurettava, typerä ja karkea". ==Lähteet== == Aiheesta muualla == * * Luokka:Yhdysvaltalaiset psykologiset jännityselokuvat Luokka:Vuoden 1993 yhdysvaltalaiset elokuvat Luokka:Yhdysvaltalaiset uudelleenfilmatisoinnit
Christian Kezel

Christian Kezel (s. 6. kesäkuuta 1950 Villeurbanne) on ranskalainen pistooliampuja. Christian Kezel saavutti MM-kilpailuissa Milanossa 1994 hopeaa 25 m isopistoolissa tuloksella 585. ==Lähteet== *Profiili ISSF Newssissä *ISSF:n tietokanta Luokka:Ranskalaiset ampujat Luokka:Vuonna 1950 syntyneet Luokka:Elävät henkilöt
Tiina Mylläri

Tiina Mylläri on suomalainen näyttelijä. Hänen tunnetuin roolinsa oli Timo Koivusalon Pekko Aikamiespoika -elokuvien Katariina vuosina 1995–1997. Hän näytteli myös vuonna 2005 Salatut elämät -televisiosarjassa Ken Ojalan isosisko Madde Ojalaa. Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt
Al Neuharth

Allen Harold (”Al”) Neuharth (22. maaliskuuta 1924 – 19. huhtikuuta 2013) oli yhdysvaltalainen liikemies ja kolumnisti, joka perusti USA Today -lehden vuonna 1982 ja Freedom Forumin 1991. Palveltuaan toisessa maailmansodassa hän opiskeli Etelä-Dakotan yliopistossa. == Lähteet == Luokka:Yhdysvaltalaiset liikemiehet Luokka:Yhdysvaltalaiset kolumnistit Luokka:Vuonna 1924 syntyneet Luokka:Vuonna 2013 kuolleet
Oleh Tkatšov

Oleh Tkatšov (Українські армійці здобули ще три медалі на Всесвітніх іграх-2015. , s. 5. toukokuuta 1962 Kiova) on ukrainalainen pistooliampuja. Oleh Tkatšev on saavuttanut MM-kilpailuissa yhden hopean ja neljä pronssia. Milanossa 1994 hän voitti 25 m isopistoolilla joukkuehopeaa ja henkilökohtaista pronssia. Lahdessa 2002 Tkatšev saavutti joukkuepronssia 25 m isopistoolissa ja 25 m olympiapistoolissa. Zagrebissa 2006 hän voitti joukkuepronssia 25 m vakiopistoolissa. ==Lähteet== *Profiili ISSF Newsissä *ISSF:n tietokanta === Viitteet === Luokka:Ukrainalaiset ampujat Luokka:Vuonna 1962 syntyneet Luokka:Elävät henkilöt
Maija Paunio

Maija Johanna Paunio (s. 31. tammikuuta 1965) on suomalainen näyttelijä. Paunio opiskeli näyttelijäksi Englannissa, Rose Bruford College of Speech and Drama -koulussa (BA in Theatre Arts). Valmistumisen jälkeen hän näytteli teatterissa Lontoossa ja oli kiinnitettynä MOMI Actors Companyn jäseneksi. Paunio suoritti näyttelijäntyön lisäopintoja Pariisissa, Ecole Pierre Debauche -koulussa. Suomeen palattuaan Paunio on näytellyt lukuisissa televisiosarjoissa ja elokuvissa, joista viimeisin on äidin rooli amerikkalaisessa Hollywood-elokuvassa Dual (2022 Sundance). Hän esiintyi siinä Karen Gillanin ja Aaron Paulin kanssa. Muita merkittäviä viimeaikaisia rooleja ovat Krista Tremblayn rooli televisiosarjassa Jälkeläiset (2022), rikostutkija Haapajoen rooli minisarjassa Sijainen (2022) sekä syyttäjä Eve Erosen rooli sarjassa Sorjonen (2016–2019). Muita suurempia televisiorooleja ovat olleet Heidi Parhialan rooli sarjassa Kylmäverisesti sinun (2000) sekä Olga Pavlovan rooli Käenpesässä (2006–2007). Valkokankaalla hänet on aiemmin nähty muun muassa elokuvissa Roskisprinssi (2011) ja Veljeni vartija (2018). Paunio on näytellyt teatterissa pääasiassa vapaissa ryhmissä. Hänen omia produktioitaan ovat olleet muun muassa Joutomaa-näytelmä (Turun kulttuuripääkaupungin ohjelma, 2011), Tyttö joka piti liikaa tulitikuista (Teatteri 1/2Q,2002) sekä Leidi Lazarus (Teatteri Jurkka, 1999). Hän on myös lausuja ja esiintynyt monissa runoesityksissä. Paunio on opiskellut teoreettista filosofiaa Helsingin yliopistossa (1985-1989). Koulutukseltaan hän on filosofian maisteri (2016) Tampereen yliopistosta, pääaineenaan teatterin ja draaman tutkimus. == Filmografia == === Elokuvat === Vuosi Elokuva Rooli 1986 Kosto tyttö 1993 Kissan kuolema sairaanhoitaja 2008 Päätalo Sinikka Arjala 2011 Roskisprinssi Rauha 2018 Veljeni vartija rehtori 2019 Baby Jane haastattelija 2022 Dual Mother === Lyhytelokuvat === Vuosi Elokuva Rooli 1995 Paikka auringossa 1996 My Boy Martine 1999 Rakas Lara Anne 2021 Dog Day 2022 When Were You Born? Tatiana Akunina === Televisiosarjat === Vuosi Sarja Rooli 1995 Kotikatu Sirpa 1996 Ilman kavaluutta Tarjoilija texmexravintolassa 1997 Tähtilampun alla Vaimo 2000 Kylmäverisesti sinun Heidi Parhiala Hyvät neuvot kalliit Asta Loiva 2004, 2005 Salatut elämät Petra Muller 2006 Presidentit Toimittaja 2006–2007 Käenpesä Olga Pavlova 2014 Toisen kanssa Kätilö 2015 Syke Roosan äiti Roba Karvisen vaimo 2016–2019 Sorjonen Eve Eronen 2019 Pientä laittoa Kirsti 2021 Karuselli Kirsi Taskinen 2022 Jälkeläiset Krista Tremblay Sijainen Anna Haapajoki 2023 Pohjolan laki Anja Blomqvist 2024 Syke Helena Vaisalo Karkurit asianajaja Ranta == Lähteet == == Aiheesta muualla == * * * Maija Paunion profiili Näyttelijäliiton sivuilla Luokka:Suomalaiset näyttelijät Luokka:Vuonna 1965 syntyneet Luokka:Elävät henkilöt
Viktor Makarov

Viktor Makarov (s. 26. toukokuuta 1965 Öskemen) on ukrainalainen pistooliampuja. Viktor Makarov on saavuttanut MM-kilpailuissa kullan, hopean ja kaksi pronssia. Milanossa 1994 hän saavutti 50 m pistoolissa joukkuekultaa ja henkilökohtaista hopeaa ja Lahdessa 2002 joukkupronssia 10 m ilmapistoolissa ja 50 m vapaapistoolissa. ==Lähteet== *Profiili ISSF Newssissä *ISSF:n tietokanta Luokka:Ukrainalaiset ampujat Luokka:Vuonna 1965 syntyneet Luokka:Elävät henkilöt
Trakai

Trakai (, , , 1940 asti ) on kaupunki Liettuassa, 28 kilometriä länteen Vilnasta. Trakai on suosittu turistikohde. Kaupungin asukasluvuksi (2012) arvioitiin 4 934. Trakain alueella sijaitsee yli kaksisataa järveä, joista suurin ja syvin on Galvė. Järvet ympäröivät joka puolelta myös kaupunkia. ==Historia== Kaupunki ja lähialue alkoivat kehittyä 1200-luvulla. Tarinan mukaan Liettuan suurruhtinas Gediminas löysi menestyksekkään metsästysretkensä päätteeksi kauniin, järvien ympäröimän paikan läheltä Liettuan suurruhtinaskunnan silloista pääkaupunkia Kernavėa. Gediminas rakensi paikalle linnan, jonka lähistölle Vanha Trakai (Senieji Trakai) alkoi kehittyä. Trakain nimi mainitaan ensimmäisen kerran Saksalaisen ritarikunnan kronikoissa vuodelta 1337, ja siksi vuotta 1337 pidetään kaupungin virallisena perustamisvuotena. Kaupunkioikeudet Trakai sai vuonna 1409, jolloin kaupunki perustettiin. Gediminasin poika, suurruhtinas Kęstutis siirsi kaupungin nykyiselle paikalleen kolmen kilometrin päähän (Uusi Trakai, Naujieji Trakai) ja rakennutti uuden linnan Galvė- ja Lukajärvien väliselle niemelle sekä toisen linnan Galvėjärven saarelle. Trakai kasvoi linnojen ympärille. 1400-luvun alussa Vytautas Suuri vietti paljon aikaa Trakaissa. Hän vahvisti Trakain linnoja, ja Trakaista muodostui suurruhtinaskunnan poliittinen ja hallinnollinen keskus. Liettuan suurruhtinaskunnan liityttyä Puolan kuningaskuntaan Trakain merkitys alkoi vähitellen pienentyä samalla kun Vilnan merkitys kasvoi. Venäjän ja Puolan sodissa vuosina 1654–1667 kaupunki ryöstettiin ja poltettiin ja sen linnat tuhottiin. Suuren Pohjan sodan aikana Trakai joutui jälleen ryöstetyksi, ja kaupungin asukkaiden vaivana olivat nälänhätä ja rutto. Niin sanotussa Puolan kolmannessa jaossa vuonna 1795 Trakai päätyi osaksi Venäjän keisarikuntaa. Kaupunki toimi Vilnan kuvernementin Trakain kihlakunnan keskuksena. ensimmäisen maailmansodan jälkeen puolalaiset joukot valtasivat alueen jälleen. Toisessa maailmansodassa alueen valtasi ensin Neuvostoliitto ja sittemmin Natsi-Saksa. Natsien hallinnon aikana murhattiin yli 5 000 alueen juutalaista asukasta. Sodan jälkeen alue päätyi osaksi Neuvosto-Liettuaa. ===Asukasluvun kehitys=== Vuosi 1840 1897 1959 1970 1979 1989 2001 2011 2012 Väkiluku ==Karaiimit== Alueella asuu yhä pieni uskonnollisesti ja etnisesti muusta väestöstä eroava turkinsukuista kieltä puhuva ryhmä karaiimit. Karaiimit päätyivät Trakaihin 1300-luvun lopussa suurruhtinas Vytautasin taistellessa menestyksekkäästi Kultaista ordaa vastaan. Vuonna 1997 tehdyn väestölaskennan mukaan kaupungissa asui 65 karaiimia, ja kaupunki oli Vilnan jälkeen toiseksi suurin karaiimien keskus Liettuassa.Lithuanian Karaims, History ==Ystävyyskaupungit== * Akko, Israel * Alanya, Turkki * Avola, Italia * Giżycko, Puola * Ivano-Frankivsk, Ukraina * Koszalin, Puola * Lida, Valko- Venäjä * Lutzk, Ukraina * Malbork, Puola * Mtskheta, Georgia * Nowy Sącz, Puola * Polatsk, Valko-Venäjä * Qazax, Azerbaidžan * Rheine, Saksa * Schönebeck (Elbe), Saksa Lähde: ==Katso myös== *Trakain rautatieasema ==Lähteet== ==Aiheesta muualla== *Trakai taskussasi (inyourpocket.com matkailuopas) *
Krzysztof Kucharczyk

Krzysztof Kucharczyk (s. 7. toukokuuta 1957) on puolalainen pistooliampuja ja maailmanmestari. Krzysztof Kucharczyk voitti MM-kilpailuissa Milanossa 1994 25 m olympiapistoolilla henkilökohtaisen ja joukkuemaailmanmestaruuden. ==Lähteet== *Profiili ISSF Newssissä *ISSF:n tietokanta Luokka:Puolalaiset ampujat Luokka:Vuonna 1957 syntyneet Luokka:Elävät henkilöt
Zane Huett

Zane Huett (s. 9. toukokuuta 1997) on yhdysvaltalainen näyttelijä. Hän esiintyy Parker Scavon roolissa televisiosarjassa Täydelliset naiset. Lisäksi hänet on nähty muun muassa elokuvassa Mysterious Skin (2004). Huett on kotoisin Kalifornian osavaltiosta. == Aiheesta muualla == * Luokka:Yhdysvaltalaiset lapsinäyttelijät Luokka:Vuonna 1997 syntyneet Luokka:Elävät henkilöt
Rolls-Royce Wraith (1938)

Rolls-Royce Wraith oli Rolls-Roycen Derbyn tehtaallaan vuosina 1938–1939 valmistama henkilöauto, joka toimitettiin itsenäisille korinrakentajille ajokelpoisena alustana. Kuusisylinterinen, 4 257 cm³ työntötankorivimoottori oli peräisin aiemmasta 25/30-mallista, mutta siinä oli erilainen sylinterinkansi. Nelivaihteisessa vaihdelaatikossa oli synkronointi toisessa, kolmannessa ja neljännessä vaihteessa. Auto ylsi jopa 137 km/h huippunopeuteen korista riippuen. The Motor -lehden testissä lokakuussa 1938 auton kiihtyvyydeksi 0–80 km/h mitattiin aika 16,4 sekuntia. Wraith Luokka:1930-luvun autot
Ole Sæther

Ole Sæther (23. tammikuuta 1870 Steinkjer - 13. lokakuuta 1946 Oslo) oli norjalainen kivääriampuja. Hänen seuransa oli oslolainen Christiania Skytterlag. Sæther voitti vapaakiväärin joukkuekisan olympiakultaa Lontoosta 1908. Samoissa kisoissa hän saavutti myös 300 metrin vapaakiväärin pronssia tuloksella 883. Hopeamitalin hän voitti vapaakiväärin joukkuekisasta Tukholmasta 1912 ja sotilaskiväärin joukkuekisasta Pariisista 1900. == Lähteet == * Sætherin profiili sports-reference.com -sivustolla === Viitteet === Luokka:Norjalaiset ampujat Luokka:Norjalaiset olympiavoittajat Luokka:Vuonna 1870 syntyneet Luokka:Vuonna 1946 kuolleet
Buried alive match

Buried Alive () on showpainissa käytetty ottelumuoto, jossa vastustaja pitää saada kehän ulkopuolella olevaan ruumisarkkuun ja kansi kiinni. Kuuluisin Buried Alive -ottelu on The Undertakerin ja The Rockin välinen kamppailu, johon The Rock tuli käsi murtuneena ja kipsissä. The Rock selvästi dominoi ottelua, mutta viime hetkellä Triple H sekaantui otteluun ja iski lekalla The Rockin käden uuteen uskoon. Tämän jälkeen Triple H ja The Undertaker työnsivät yhdessä Rockin arkkuun, jonka jälkeen Triple H hajotti arkun lukot ruuvimeisselillä ja tuhosi arkun ja sisällä olleen Rockin täysin lekan kanssa. Luokka:Showpainin ottelumuodot en:Professional wrestling match types#Buried Alive match
Satoi tai paistoi

Satoi tai paistoi on Matin ja Tepon vuonna 2008 julkaistu albumi. Albumia on myyty kultalevyyn oikeuttava määrä ja siltä on julkaistu myyntisingle Mä en periksi anna/Tiedäthän sen ja radiosingle Satoi tai paistoi. Albumi debytoi Suomen virallisen listan kolmannella sijalla, ja pysyi listalla yhteensä 30 viikkoa. == Kappaleet == # # # # # # # # # # # == Lähteet == Luokka:Vuoden 2008 albumit Luokka:Matin ja Tepon albumit
Seppo Mäkinen

Seppo Ilmari Mäkinen (s. 28. helmikuuta 1941) on suomalainen pistooliampuja. Seppo Mäkinen on saavuttanut lukuisia MM-mitaleita. Näistä kirkkain on 25 m isopistoolin maailmanmestaruus Soulissa 1978. Lisäksi hän on saavuttanut henkilökohtaisisa mitaleita Phoenixista 1970 hopeaa 25 m isopistoolissa ja Milanossa 1994 pronssia 25 m vakiopistoolissa. ==Lähteet== * * ISSF:n tietokanta Luokka:Suomalaiset ampujat Luokka:Vuonna 1941 syntyneet Luokka:Elävät henkilöt
Satelliittikuvien RGB-yhdistelmät

Satelliittikuvien RGB-yhdistelmät ovat tapa esittää useamman kuin yhden satelliiti-instrumentin mittaaman aallonpituusalueen informaatio yhdessä kuvassa. Tämä tapahtuu yhdistämällä kolme kanavaa (tai kanavayhdistelmää) yhdeksi RGB-värimallin avulla. RGB-yhdistelmät voidaan jakaa tosiväri- ja väärävärikuviin. ==Tosivärikuvat== Tosivärikuvissa kuvan värit ovat lähellä ihmissilmän näkemiä värejä. Tällöin instrumentissa tulee olla kolme kanavaa, jotka ovat punaisen, vihreän ja sinisen valon aallonpituusalueilla. Tällaisia kanavia on yleisesti pinnan ilmiöiden tarkasteluun keskittyvissä kaupallisten satelliitien, kuten QuickBird, instrumenteissa. Tiedesatelliiteista Terra- ja Aqua-satelliitin MODIS-instrumentissa on tähän soveltuvat kanavat. ==Väärävärikuvat== Väärävärikuvissa korostetaan jotakin fysikaalista ilmiötä, eikä värien ole tarkoitus olla lähellä ihmissilmän näkemiä värejä. ===Pinnan ilmiöihin keskittyvät kanavat=== Landsatin Thematic Mapper -instrumentista on yleisesti tehty väärävärikuvia, jotka korostavat pinnan kasvillisuuden ominaisuuksia. ===Meteorologiassa käytetyt kanavat=== NOAA-satelliittien AVHRR-instrumentti oli pitkään ainoa meteorologiassa laajasti käytetty instrumentti, josta oli mielekästä tehdä RGB-yhdistelmiä. Toisen polven Meteosat-satelliittien SEVIRI-instrumentin 11 kanavasta voidaan tehdä hyvin monipuolisia RGB-kuvia katso Uuden sukupolven Meteosatin kuvien tulkintaopas . ===Melkein tosivärikanavat === Esimerkiksi AVHHR/3- ja SEVIRI-instrumenteissa ei ole kanavia punaisen, vihreän ja sinisen aallonpituusalueilla, mutta likiarvona käytetään yhdistelmää, jossa on kahden lähi-infrapunan ja punaisen alueen kanavat. == Lähteet == ==Aiheesta muualla== *http://landsat.gsfc.nasa.gov/education/compositor/ Luokka:Kaukokartoitus